G de la Gugiumeni. Falsa monografie + CD - Paul Grigoriu
\nCu o versiune audio abreviata in lectura autorului \n Cuvant-inainte de TITUS VIJEU\n \nScrisa in perioada ianuarie 2009-ianuarie 2012, monografia asezarii in cauza, reprezinta o reusita a existentei autorului care, la implinirea varstei de 67 de ani, declara unui cotidian ca «sunt la pensie, dupa cum bine stiti. Ca toata lumea, iau vremurile astea in piept, vremuri care sunt si adverse, dar si frumoase. Altfel, citesc, ma uit la televizor, ascult radio si incerc sa zgarii hartia cu condeiul, atat cat se poate. Pregatesc o carte, o falsa monografie a unei localitati [...]. Este de fapt o chestie iscata mai mult din fantezia mea, care sper sa placa...» \n Speranta impartasita de catre prefatator, cel ce-a avut privilegiul de a fi citit textul inainte de trimiterea lui la tipar. Nu ma indoiesc de faptul ca si cititorii vor avea aceleasi bune simtaminte, dupa lectura. Personal, m-am bucurat sa ma reintalnesc cu scrisul lui Paul Grigoriu, prietenul pe care nu l-am mai vazut de ani buni, de cand s-a retras sub streasina Carpatilor valahi. [...] Candva, in no man's land-ul aeroportului din Frankfurt pe Main, la intoarcerea dintr-o calatorie in China, mi-a marturisit ca-si face planuri de stabilire intr-un sat de munte, unde-si ridicase o casa. Si pentru ca ulita pe care urma sa locuiasca nu avea nume a asezat in capatul ei o scandura pe care o «mostenise» din recuzita concertelor lui Ilie Stepan. O scandura pe care statea scris numele unui cantec manifest al rockerului timisorean: SENSUL VIETII... \n Sper ca bucata aceea de lemn sa fi rezistat anilor scursi de atunci, chiar daca „sensul vietii” se schimba mereu... \n Fragmente din prezentarea G de la Grigoriu, semnata de Titus Vijeu.\n